als_Latn bos_Latn ron_Latn
TIRANE- Per FMN, vjedhja ne Thesarin e Bankes se Shqiperise eshte nje incident i rende. Shefi i ri i Misionit te Fondit ne Tirane komenton per here te pare skandalin dhe tregon limitet e reagimit te politikes per ndryshimet e parashikuara te ligjit.
Ne nje interviste te dhene per revisten ekonomike “Monitor”, Jens Reinke thekson se duhet te jete hetimi ai qe te percaktojne pergjegjesit.
“ Ky eshte nje incident i rende: eshte e rendesishme qe te lejohet qe hetimet aktuale te bejne punen e tyre. Kur faktet te jene te njohura — dhe gjithnje nese ka implikime per Banken e Shqiperise, drejtuesit e saj dhe bordin – eshte çeshtje e autoriteteve shqiptare qe ta trajtojne ne zbatim te plote te ligjit…”
Cili do te jete qellimi i misionit t FMN-se qe ka mberritur ne Tirane?
Si pjese e programit me Shqiperine, nje skuader e FMN-se viziton periodikisht Tiranen per te shqyrtuar progresin ne zbatimin e angazhimeve te marra dhe per te diskutuar politikat e ardhshme. Si pjese e diskutimeve per te ardhmen, ne axhende jane dhe diskutimet per buxhetin e vitit 2015. Nese progresi i koheve te fundit eshte i pershtatshem, atehere marreveshja per politikat qe do te ndiqen ne te ardhmen mund te arrihet dhe me pas skuadra e FMN-se do t’i rekomandoje Bordit te FMN-se miratimin e rishikimit te dyte te programit, dhe do te levrohet transhi i trete te kredise se Fondit te Zgjeruar (EFF).
Qeveria eshte ne fazen e pare te hartimit te buxhetit te vitit 2015. Cilat do te ishin rekomandimet tuaja dhe sa eshte probabiliteti qe te kalohet ne skenarin B te rekomanduar nga ju (qe perfshinte rritje te disa taksave dhe shtrenjtim te energjise)?
Me duket se ka nje keqkuptim te vjeter lidhur kete, por me lejoni te theksoj se nuk ka “plan B”. Zhvillimet fiskale, perfshire te gjithe zerat e te ardhurave dhe te shpenzimeve si dhe angazhimet per te ardhmen diskutohen gjate çdo misioni. Politikat jane nen rishikim te vazhdueshem dhe nese duhen bere ndryshime, ato bazohen ne faktet me te fundit dhe jo ne ndonje skenar alternativ te hartuar me pare.
Buxheti i 2015 duhet te lejoje nje reduktim te vazhdueshem te borxhit publik, duke i mundesuar qeverise te investoje dhe te kryeje sherbime, si dhe te siguroje nje fluks te qendrueshem te ardhurash. Kjo do te duhet te arrihet pa akumuluar detyrime te prapambetura te reja. Parashikimet per te ardhurat do te bazohen ne parashikimet me te fundit makroekonomike. Rregullime si per planet e shpenzimeve ashtu dhe per taksat do te diskutohen. Ne fund fare, qeveria vendos te zgjedhe ndermjet masave.
Para nje muaji, ne Banken e Shqiperise u zbulua vjedhja e 713 milione lekeve, duke sjelle nje reagim te ashper kryesisht nga shoqeria civile per mbajtjen e pergjegjesise direkte nga guvernatori. Cili eshte qendrimi i FMN-se. Si i gjykoni rekomandimet e kryetarit te Komisonit te Ekonomise per ndryshime ne ligjin e Bankes se Shqiperise.
Ky eshte nje incident i rende. Ne jemi informuar se Banka e Shqiperise dhe agjenci te tjera vendase jane duke marre masa per t’i shkuar deri ne fund zbulimit te asaj qe ka ndodhur. eshte e rendesishme qe te lejohet qe hetimet aktuale te bejne punen e tyre. Kur faktet te jene te njohura — dhe gjithnje nese ka implikime per Banken e Shqiperise, drejtuesit e saj dhe bordin – eshte çeshtje e autoriteteve shqiptare qe ta trajtojne ne zbatim te plote te ligjit.
Ligji i Bankes se Shqiperise i ka sherbyer vendit mire duke siguruar qe BSH te marre vendime profesionale lidhur me menaxhimin makroekonomik dhe te stabilitetit financiar, perfshire ketu gjate periudhes se veshtire te krizes globale te vitit 2008 dhe me vone kur sistemi bankar ishte i ekspozuar ndaj presioneve te jashtme. Ne te njejten kohe, veprime qe e forcojne me tej ligjin e bankes qendrore ne raport me mandatin e saj kryesor dhe veprimtarine operacionale, duke ruajtur pavaresine e bankes qendrore, do te ishin te mirepritura.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn